Vegesack

**Vegesack**, varem ka **Fegesack** (läti keeles *Fēgezaks*, vene keeles *Вегесак*) on Vestfaalist Münsterist pärit kaupmehe- ja aadlisuguvõsa.

## Ajalugu
Vana-Liivimaale jõudsid Vegesackid ilmselt 15. sajandi lõpus. Vegesackide Liivimaa haru alusepanijaks oli Tallinna raehärra ja Mustpeade vennaskonna  liige Albrecht Vegesack (u 1460−enne 1524), kes oli tõenäoliselt Münsteri kodaniku Heinrich Vegesacki poeg.

## Vegesackid rüütelkonna matriklis
28. veebruaril 1598. aastal aadeldati Poola kuningas Sigismund III poolt Albrechti pojapoeg, Riia bürgermeister Konrad Vegesack (surn. 1626) koos vendadega Gotthardi (surn. 1625), Casperi (surn. 1623/1629) Albrechtiga (surn. umbes 1631) Poola aadlikuks. 12.7.1651. aastal said nende järeltulijad Rootsi aadlitiitli ja 1664 immatrikuleeriti Georg von Vegesack ja tema vennapojad Balsar, Bendix, Gothard ja Konrad Rootsi rüütelkonda tituleerimata aadlisuguvõsana nr. 679 ja 1830 ka vabahärrade suguvõsana (nr. 379).

Suguvõsa kuulus 1745 Liivimaa nr. 63 ja 1867 Saaremaa rüütelkonna aadlimatriklisse nr. 102.

## Suguvõsa liikmeid
*Albrecht Vegesack (u 1460−enne 1524), Tallinna raehärra ja bürgermeister
*Hans Vegesack (1519−1550 Tartu), kaupmees Tallinnas
*Johannes Vegesack (suri pärast 1556), Tartu linnakooli rektor, Tartu Jaani eesti koguduse pastor (1555)
*Thomas Vegesack (1494–1545), Tallinna raehärra ja bürgermeister, Tallinnas Padise kloostri kinnistu Vene tn. 22 omanik, Muraste küla valdaja
*Thomas Vegesack (1524–1570), kaupmees, laevaomanik, Viti omanik
*Heyse Vegesack (suri enne 1594), Pärnu raehärra ja bürgermeister
*Conrad (Cord) von Vegesack (1553−1626), Riia raehärra, maafoogt, mõisaomanik
*Gotthard (Godert) von Vegesack (u 1560−1625), Tallinna raehärra, kohtufoogt
*Gotthard von Vegesack (1608–1687), Riia raehärra ja bürgermeister, Riia linnusekrahv
*Thomas Vegesack (1640–1713), Riia raehärra ja bürgermeister, ülemmaafoogt
*Gotthard von Vegesack (1661–1710), kaupmees Riias, Riia Suurgildi vanem
*Gotthard von Vegesack (1686–1764), Riia raehärra ja bürgermeister, Atgāzene mõisnik, kanti 1742 Liivimaa rüütelkonna aadlimatriklisse
*Johann Gotthard von Vegesack (1718−1774), Rootsi leitnant, Venemaa keisririigi brigadir, Gurjevi ja Stavropoli komandant
*Gotthard von Vegesack (1723–1792), Riia raehärra, ülemfoogt
*Georg Ludwig von Vegesack (1733–1794), Roperbeķi ja Kalnamuiža mõisnik, Liivimaa ülemmaakohtu assessor
*Gotthard von Vegesack (1757–1818), jurist, Liivimaa ülemmaakohtu assessor, Kleisti mõisnik
*Vabahärra Eberhard Ernst Gotthard von Vegesack (1763–1818), Rootsi sõjaväelane (kindralleitnant)
*Karl Gotthard von Vegesack (1768–1814), Roperbeķi mõisnik, Liivimaa õuekohtu assessor
*Otto Georg von Vegesack (1770−1851), Liivimaa maanõunik 1837−1848, Liivimaa Raiskumsi mõisnik
*Ernst ''Moritz von Vegesack'' (1773–1816), Liivimaa rüütelkonna sekretär 
*Johan Fredrik Ernst von Vegesack (1792–1863), Rootsi sõjaväelane
*Alexander Gotthard von Vegesack (1803–1888),  Āstere, Dreiliņi mõisnik
*Theodor Ludwig von Vegesack (1805−1878), vaimulik Liivimaal, Salatsi kihelkonnakoguduse pastor 1836−1850
*Otto Moritz von Vegesack (1807−1874), salanõunik, Venemaa keisririigi minister-resident Hamburgis, Bremenis ja Lübeckis ning Oldenburgi suurhertsogkonnas ja Braunschweigi hertsogkonnas
*Ernst Mattias Peter von Vegesack (1820–1903), Rootsi kindral ja poliitik, osales Ameerika Ühendriikide kodusõjas
*Alexander von Vegesack (1833–1903), maakohtu assessor ja Liivimaa õuekohtu advokaat, Liivimaa Ķieģeļi, Pāpēni mõisnik, kanti 1867 Saaremaa rüütelkonna aadlimatriklisse
*''Manfred'' Balthasar Heinrich Theophil ''von Vegesack'' (1879–1966), jurist, Liivimaa Maakrediitseltsi sekretär ja 1920–1922 ülemdirektor, Loberģi mõisnik
*Arved von Vegesack (1880−1949), Tooma sookatsejaama esimene juhataja
*Siegfried Reinhold Benedikt Theophil von Vegesack (1888–1974), kirjanik, tõlkija
*Rupprecht von Vegesack (1917–1976), maalikunstnik
*Thomas von Vegesack (1928−2012), Rootsi kirjandusajaloolane
*Alexander von Vegesack, disaini kollektsionäär, kuraator ja Vitra Design Museumi direktor

## Vegesacki suguvõsa mõisavaldused
*Liivimaa läti distrikt:
**Anniņmuiža (*Annenhof*), Āstere (*Poickern*) (1847−1920), Bukas (*Suddenbach*) (1793−1830), Dreiliņi (*Badenhof*) (1847−1920), Dzelzava (*Kronenhof*), Inciems (*Inzeem*) (1823−1834, pandivaldus), Kalnamuiža (*Maikendorf*) (1776−1803), Ķieģeļi (*Kegeln*) (1873−1920), Kleistiņi (*Kleistenhof*) (XVIII sajandi 2. pool−1879), Lānmuiža (*Lahnhof*) (1841−1920), Loberģi (*Blumbergshof*), Oļi (*Ohlenhof*) (1833−1835 pandi-, 1835−1839 pärusvaldus), Raiskums (*Raiskum*) (1815−1920, a-st 1882 fideikomiss), Roperbeķi (*Roperbeck*) (1776−1803), Uue-Salatsi (*Neu-Salis*) (1841−1920), Vaidava (*Waidau*) (1890−1920), Vējzaķsala (*Vegesackshof*) (XVI sajandi lõpp−1756)

## Viited

## Kirjandus
*Elgenstierna, Gustaf. *Den introducerade Svenska adelns ättartavlor med tilläg och rättelser*. VIII kd. Stockholm: P. A. Norstedt & Söners Förlag, 1934. Lk 705−719 https://www.adelsvapen.com/genealogi/Von_Vegesack_nr_679 https://www.adelsvapen.com/genealogi/Von_Vegesack_nr_379.
**Genealogisches Handbuch der baltischen Ritterschaften*. Teil: Livland. Bd I. Görlitz: Verlag E. U. Starke, 1929. Lk 198−208 https://personen.digitale-sammlungen.de/baltlex/Blatt_bsb00000558,00207.html?prozent=.
**Genealogisches Handbuch der baltischen Ritterschaften*. Teil: Oesel. Tartu: Osaühing „Ilutrükk”, 1935. Lk 624−625 https://personen.digitale-sammlungen.de/baltlex/Blatt_bsb00000345,00624.html?prozent=.
**Genealogisches Handbuch des Adels*. Adelige Häuser B. Bd V. Limburg an der Lahn: C. A. Starke Verlag, 1961. Lk 432−442.
**Genealogisches Handbuch des Adels*. Adelslexikon. Bd XV. Limburg an der Lahn: C. A. Starke Verlag, 2004. Lk 201−203.
**Nordisk familjebok konversationslexikon och realencyklopedi*. Trettioförsta bandet. Stockholm: Nordisk familjeboks förlags aktiebolag, 1921. Lk 1004−1005 https://runeberg.org/nfck/0528.html.
**Svenskt biografiskt handlexikon*. Ny upplaga. Senare delen L−Ö. Stockholm: Albert Bonniers Förlag, 1906. Lk 701 https://runeberg.org/sbh/b0701.html.
**Sveriges ridderskaps och adels kalender 1923*. Fyrtiosjätte årgången. Stockholm: Albert Bonniers Förlag, 1922. Lk 1336-1337 https://runeberg.org/adelskal/1923/1342.html.
*Vegesack, Manfred von. *Herkunft und Stammtafeln derer von Vegesack*. Heidelberg: Heidelberger Verlangsanstalt und Druckerei GmbH, 1959.

## Välislingid
*Vegesacki suguvõsa koduleht saidil von-vegesack.de